# Gonzalo Jiménez de Quesada
| Gonzalo Jiménez de Quesada |

|  | Vestaxo Geefa Amerika |

| Gonzalo Jiménez de Quesada |

|  | Vestaxo Geefa Amerika |

| Tuveli icde Izvopa |

|                                                                                                                                                                                                                                                                                                                                                                                                                                                                                                                                        | Espanaf vestasik va Amerika |
| -------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------- | --------------------------- |
| Lope de Aguirre • Diego de Almagro • Pedro de Alvarado • Vasco Núñez de Balboa • Sebastián de Belalcázar • Bernal Díaz del Castillo • Alvar Nuñez Cabeza de Vaca • Cristoforo Colombo • Francisco Hernández de Córdoba • Francisco Vásquez de Coronado • Hernán Cortés • Juan Díaz de Solís • Juan de Grijalva • Pánfilo de Narváez • Alonso de Ojeda • Francisco de Orellana • Vicente Yañez Pinzón • Francisco Pizarro • Juan Ponce de León • Gonzalo Jiménez de Quesada • Hernando de Soto • Pedro de Valdivia • Sebastián Vizcaíno |                             |


Gonzalo Jiménez de Quesada
{{Korikaf kroj|korik=Gonzalo Jiménez de Quesada|evleem=±1509-1579|kira=[[Espana]]f vestasik is olgalicusik}}
{{Teliz toza}}
'''Gonzalo Jiménez de Quesada y Rivera''' ( ±1509-1579 ) tiyir espanaf [[Vestasik va Amerika|vestasik va Amerika]] pakeyes va olgalicura va refo tawavo ke [[Kolombia]] mali 1537. 

Va tawavo yoltatano gu ''Nuevo Reino de Granada'' (&nbsp;Warzafo Gazaxo ke Granada&nbsp;) vestayar ise va [[Bogotá|Santafé de Bogotá]] zabduyur. Ton grupelaf aluteik, tiyir tan gruadik ke espanafa olgalicura. Ton keskotaf grustasik isu bowesik, va taneaf mweem ta bowera va gola envayar ise tiyir izvopik. Tiyir bowesik va [[Cartagena de Indias]] wali 1556 is 1557 aze mali 1569 va konaka ronafa brinuga bokayar, kaaneyason va Eldorado vundaxo. Voxe justeson. Lantan ruyed da Jiménez de Quesada tiyir rotis tezik koe ''Don Quijote'' berpot ke [[Miguel de Cervantes|Cervantes]].<ref>(en) E. C. Riley, 1966, ''Who's Who in Don Quixote? Or an Approach to the Problem of Identity'', MLN 81(2), 113–30</ref>

== Olgalicura va Muisca abdigalda ==
{{GKT|[[Espanafa olgalicura va Muisca]]}}

Quesada tiyir andaluciaf aluteik vayayan koe Granada. Gu taneaf palsotik bak 1535 az ikadirgasik va brinuga van refa Kolombia zo kofliyir. Pedro Fernández de Lugo dirgasik va brinuga (&nbsp;bowesik va Canarias Tursia&nbsp;) va play vas bowesik va [[Santa Marta]] al lusteyer aze va totatum al rabandeyer ise va lo decitoy ayik al kabelceyer. Sin va Espana van Santa Marta mallapiyid, djupotrasitison va kulapaf taway kotraf gu moava is mard. Voxe arti toloy totas aksat, viele va Santa Marta krimtafo boniaxomo artlapiyid, pune va abico copafo wico dem zionaf is akolaf boniasik anton trasiyid, i dem boniasik diskis va duskon layeyena is paedayana kiltaxa epuyuna gan patectolik ke vema. Fure sinka turiawer isen bwavoza va jontik poik artfir.

Bak 1536 ta dirgara va brinuga vestatasa va koak ke Nueva Granada patecta num djupokosmatasa va Eldorado vundaxo, Quesada gan De Lugo zo kiblayar neke va meka sayakafa bagalara dikiyir. Sidayafa brinuga dirgana gan Quesada do Hernán Pérez de Quesada berikye is Juan San Martín is Juan del Junco (&nbsp;wetce ikadirgasik&nbsp;) is Lázaro Fonte is Sergio Bustillo va Santa Marta gelakiyir aze va [[Cesar (kuksa)|Cesar]] kuksa remlakiyir aze va [[Tamalameque]] kene [[Magdalena (kuksa)|Magdalena]] bost artlakiyir. Zobes totatum dem aluboy ok tevoy olkoy is 900 ayik va Santa Marta dere al mallapiyir ise moo Magdalena bost lapiyir. Voxen anton toloya tota va Tamalameque en artlapiyid aze ko Santa Marta dem jontik ayik ke Quesada dimlapiyid. Wori bantan va bost kal La Tora (&nbsp;[[Barrancabermeja]]&nbsp;) wan ticlapiyir. Azon sin va Opón kuksa ko rodega kenolakiyid aze va [[Chipata]] poke Vélez az [[Suárez (kuksa)|Suárez]] kuksa artlakiyid (&nbsp;03/1537&nbsp;). Kaik [[Fúquene]] uzda isu [[Suesca]], va [[Nemocón]] is [[Zipaquirá]] koe [[Muisca abdigalda]] ( bowena male [[Funza|Muyquytá]] is [[Tunja|Hunza]] ) artlakiyid.

Anton 180 ayik ke 800 rembliyid, mejepeson koe wula&nbsp;: va perak ik zoxa ik salmey is dace lelt soltioteyen gu wast ik dugak govodestuyud. Koe Bogotá Quesada grifliyir aze wetce jadif redakik zo sollibuyur nume va ironokafa gluyaxa tikisa va bowesik kamimayar. Muisca cos tiyir dem toloy nafalik. Battan yoltkiraf gu ''psihipqua'' Bacatá koe [[Funza|Muyquytá]] gazayar, solve bantan [[Quemuenchatocha]] koe [[Tunja|Hunza]] sokeyer. Impavantason va gejara wal toloyi cosxoki, Quesada va Zipa ke Muyquytá kan po lajulevrotiyir aze va Hunza tcedeson dilfuyur. Va boniaxo kadimion exoneyer, i va pilkotafo boniaxo titiso ke int is yon sayakik. Sin va lano xo tittalte marnapa kiblayad, i va ontinafa vema lostackana is fakon korojuna. Quesada va ronefa nuga mo sid ke kiblayano xo aykayar ise kalickiyir&nbsp;: «&nbsp;Yolton gu nafalaf Carlos I gindik va bat siday kodigí.&nbsp;»

Quesada koe gola kali artlakira ke toloya brinuga tici 1538<sup>-e</sup> ilanacek zavzagiyir&nbsp;: taneafa gadena gan [[Sebastián de Belalcázar]] geuon mal [[Quito]] refu kelu ke [[Ekuadora]], is toleafa dirgana gan germanaf [[Nikolaus Federmann]] ronuon mal [[Venezuela]]. Baroy redakik poke [[Bogotá]] kevlakiyid. Kottan va Nueva Granada mu int djukretuyur. Grogatason va walzvak, Quesada va toloy ar buiveyer da sin ko [[Espana]] di godimlapiyid aze va gazafa cotcera icde sinyona kevlafa tawavofa kretura di yaneyed. Bak 1539 mal [[Cartagena de Indias]] van Espana kototayad. Wori metan ke sin va bowesikaf play di seotayar. Quesada remi mon sanda koe Espana zavzagiyir aze bak oxam 1550 ko Nueva Granada gin romallapir. Banlize va int inker aze remi bar-sanda bliyir. Ton tarkapan boniasik, vanpiyir tel loturestaf korik ke ikagazaxo. Va boniasik gu flibikafa boksuca nendayar ise va fliwuca ke ''encomendero'' pilkotik daneyayar. Soe djumera va kuluca is moava va ina dun yartesiyir.

== Yona direfa brinuga ==
Bak 1569, ba tev-san-barda, Quesada va olgalicura va azeka rone kolombiafa rodega mbi vuidar. Bak balemeaksat ke 1569 va [[Bogotá]] mallakir, do 500 okolsayakik is 1500 patectolik is 1100 okol ik bures bonol is 600 bond is 800 bulol is jontik ebeltaf levetirik is 8 gertik. Koe Mesetas kene Guejar kuksa, lok ke bondeem gan moldaf ford zo tsalayar. Kadimion Quesada va San Juan de los Llanos artlakir. Dilafa brinuga stana gan Juan Maldonado getalton vestayar, metcedeson is nekison va jontik kosik. Tere bak santoleaksat ke 1571 Quesada va titiso San Fernando de Atabapo kovoon ice [[Guaviare (kuksa)|Guaviare]] kuksa is [[Orinoco (kuksa)|Orinoco]] bost artlakir. Voxe kabe tota kaikon me rolapir. Ko Bogotá divtakrelanon dimlanir liz bak santoleaksat ke 1572 artlakir, do anton 25 espanik is 4 patectolik is 18 okol is 2 gertik. Brinuga tiyir tane lotcazafe egale. Radimi rekolama ke jowafa dirgara edje va patectolafa kevmadara rujayar, Quesada tir akolepesa is bozakirapafa, batdume ko Mariquita tisa xo ton lozijnafa lidawicka bulur lize guazon di awalker.

== Dere rupel ==
{{GKT|[[Vestasik va Amerika]]}}
== Vuestexa ==
<div style="height: 200px; overflow:auto; border: 1px solid gray; padding-right: 12px; background-color: #F8F8FF; ">
{{Vuestexeem}}
<small>
* (es) Juan de Castellanos. 1857 (1589). ''[https://books.google.com/books?id=vnEGAAAAQAAJ Elegías de varones ilustres de Indias]''
* (es) Lucas Fernández de Piedrahita. 1688. ''[http://bdh.bne.es/bnesearch/Search.do?numfields=1&field1=autor&field1val=%22Fern%C3%A1ndez+Piedrahita%2c+Lucas%22&field1Op=AND&exact=on&advanced=true&language=es Historia general de las conquistas del Nuevo Reino de Granada]''

* (es) Juan Friede, 1960. ''Gonzalo Jiménez de Quesada a través de documentos históricos''. Bogotá, Academia Colombiana de Historia.
* (es) Juan Friede, 1979. ''El adelantado don Gonzalo Jiménez de Quesada''. Bogotá, Carlos Valencia editores.
* (es) Gonzalo Jiménez de Quesada, 1952 (1567). ''El Antijovio''. Bogotá, Instituto Caro y Cuervo.

* (es) Juan Rodríguez Freyle is Darío Achury Valenzuela, 1979 (1859, 1638). ''[https://web.archive.org/web/20200807060812/https://www.biblioteca.org.ar/libros/211557.pdf El Carnero – Conquista i descubrimiento del nuevo reino de Granada de las Indias Occidentales del mar oceano, i fundacion de la ciudad de Santa Fe de Bogota]''. Fundacion Biblioteca Ayacucho.
* (es) Pedro Simón, 1892 (1626). |title= vol.1–5 ''[https://archive.org/details/tierrafirmeindias01simbrich Noticias historiales de las conquistas de Tierra Firme en las Indias occidentales (1882–92)]''.
* (es) José Ignacio Avellaneda Navas, 1994. ''La Expedición de Gonzalo Jiménez de Quesada al Mar del Sur y la Creación del Nuevo Reino de Granada''. Bogotá, Banco de la República.
* (es) Pablo Fernando Pérez Riaño, 2021. ''La Encomienda de Chita, 1550-1650''. Bogotá, Academia Colombiana de Historia.

* (en) Germán Arciniegas, 1942. ''The Knight of El Dorado: The Tale of Don Gonzalo Jiménez de Quesada and His Conquest of New Granada, Now Called Colombia''. New York, The Viking Press
* (en) José Ignacio Avellaneda Navas, 1995. ''The Conquerors of the New Kingdom of Granada''. Albuquerque, University of New Mexico. ISBN 978-0-8263-1612-7.
* (en) John A. Crow, 1992 (1946). ''The Epic of Latin America''. Berkeley, University of California Press. ISBN 978-0-520-07868-0.
* (en) J. Michael Francis, 2007. ''Invading Colombia: Spanish Accounts of the Gonzalo Jiménez de Quesada Expedition of Conquest''. University Park: Penn State Press. ISBN 978-0-271-02936-8.
</small></div>
{{Teliz toleaf briz}}
{{Vestasik
|yolt = Gonzalo Jiménez de Quesada
|ewava = Don Gonzalo Jiménez de Quesada.JPG
|pebuda = Delt va Gonzalo Jiménez de Quesada
|koblira = ±[[1509]]
|koblixo = [[Granada]] (&nbsp;[[Espana]]&nbsp;)
|awalkera = [[1579|16/02/1579]]
|awalkexo = [[San Sebastián de Mariquita|Mariquita]] (&nbsp;[[Kolombia]]&nbsp;)
|vedeyot = [[Espana]]
|vedeyotnilt = Flag_of_Cross_of_Burgundy.svg
|eba = Olgalicusik
|vestaxo = [[Geefa Amerika]]
}}
[[File: Conquest_of_Colombia.png|thumb|right|220px|{{EwavaPebuda1|Olgalicura va Kolombia, vawa ke Quesada (kuse)}}]]
{{Teliz tena}}
{{EspanafVestasikAmerika}}
[[Loma:Vestasik va Amerika|Quesada (Gonzalo)]]
[[Loma:Espanaf vestasik|Quesada (Gonzalo)]]
[{"title": "| Gonzalo Jim\u00e9nez de Quesada |", "data": {"Koblira": "\u00b11509, \u00b7 Granada ( Espana )", "Awalkera": "16/02/1579, \u00b7 Mariquita ( Kolombia )", "Vedeyot": "Espana", "Eba": "Olgalicusik"}}]